Tyve på spil ved Lendrup Strand Indenfor den seneste uge, har der været indbrud i 15 sommerhuse ved Lendrup Strand. Det oplyser Nordjyllands Politi. Tuborgvej og Ceresvej Det drejer sig om sommerhuse på Tuborgvej og Ceresvej. Kun fire ejere har indtil nu, anmeldt indbrud. Derfor opfordrer Nordjyllands Politi sommerhusejere i området, til at tjekke, om deres sommerhuse har haft besøg af tyve. Tyvene ikke kræsne Politiet har opdaget, at der har været indbrud i sommerhusene, og tyvene har bestemt ikke været kræsne. Der er stjålet sodavand, stiksav, støvsuger, knive, kikkert og meget andet. Kontakt politiet Politiet vil gerne høre fra folk, der måtte have set eller hørt noget mistænkeligt i området. Nordjyllands Politi kan kontaktes på telefon 1-1-4.
15 sommerhuse ved Lendrup Strand har haft besøg af tyve, men ikke alle sommerhusejere ved det. Politiet opfordrer sommerhusejere i området ved Tuborgvej og Ceresvej, til at tjekke deres sommerhuse.